ถูกรางวัลที่ 1 ชุดใหญ่ 90 ล้าน เศรษฐีลาวโคตรเฮง ฟันรางวัลข้างเคียงอีก 30 ใบ
เฮียเปี๊ยกปัดเป็นพีทลวงโลก โรงหวยแฉยังไม่มีใครมาขึ้น,เฮียเปี๊ยก เจ้าของแผงลอตเตอรี่ยืนยัน เศรษฐีลาวมหาเฮงขับเบนซ์สปอร์ตมาซื้อลอตเตอรี่ชุด 15 ใบ ถูกรางวัลที่ 1 รับโชคก้อนโต 90 ล้านบาท และถูก รางวัลข้างเคียงอีก 30 ใบ พร้อมแจงรับลอตเตอรี่มาจากตลาดวังสะพุง จ.เลย ไม่ต้องห่วงไม่เป็น พีท 2 จอมลวงโลกแน่นอน ขณะที่กองสลากฯ แจงยังไม่มีผู้ถูกรางวัลที่ 1 มาขึ้นเงิน 90 ล้านบาท,เป็นที่ฮือฮาในกลุ่มโซเชียลมีผู้โพสต์เฟซบุ๊ก คนดวงมหาเฮง ซื้อลอตเตอรี่ชุดใหญ่ 15 ใบ หมายเลข 452643 ถูกรางวัลที่ 1 งวดวันที่ 1 ต.ค. รับเงินก้อนโต 90 ล้านบาท คนดวงเฮงรายนี้ซื้อลอตเตอรี่ชุด 15 ใบ ที่แผงขายลอตเตอรี่แห่งหนึ่ง แถวตลาดบ้านห้วย เขตเทศบาลนครอุดรธานี ชาวบ้านต่างอยากรู้ว่า เศรษฐีใหม่ดวงเฮงรายนี้เป็นใคร ต่างแชร์ในโซเชียลตามหาคนถูกรางวัลชุดดังกล่าว แต่ถึงขณะนี้ยังไม่มีใครออกมาแสดงตัว หรือแจ้งความลงบันทึกประจำวันไว้เป็นหลักฐาน ขณะที่เพจตลาดวังสะพุงโพสต์ข้อความ แหล่งที่มาตลาดวังสะพุง คนที่ถูก บ่ รู้ครับ ลูกค้าเยอะจำ บ่ ได้,ล่าสุดเช้าวันที่ 2 ต.ค. ผู้สื่อข่าวตรวจสอบแหล่งที่มาตามกระแส เดินทางไปที่แผงขายลอตเตอรี่ร้านโชคดำเนิน ตามที่ระบุในเฟซบุ๊ก เลขที่ 199/17 ถนนอุดรดุษฎี เทศบาลนครอุดรธานี พบเฮียเปี๊ยก อายุ 62 ปี เจ้าของร้านเปิดเผยอย่างอารมณ์ดีว่า คนถูกหวย 90 ล้านบาท ซื้อจากแผงของตนนั้นเป็นความจริง ลูกค้าเป็นผู้ชาย ชาวลาว ขับรถเบนซ์สปอร์ตรุ่นใหม่มาซื้อลอตเตอรี่ไปหลายชุด โดยเฉพาะหมายเลข 452643 ซื้อไป 15 ใบ และเลขชุดรางวัลข้างเคียงคือ 452642 และ 452644 ไปอีกชุดละ 15 ใบด้วย ส่วนสาเหตุที่ลูกค้าเลือกเลข 43 จำได้ว่า เลือกซื้อตรงกับทะเบียนรถ ภายหลังลูกค้าโชคดีรู้ว่าถูกรางวัลได้รับเงินก้อนโต โทร.มาบอกกับตนด้วย,เฮียเปี๊ยกเปิดเผยอีกว่า แผงของตนมีเลขชุดนี้จริงและมีคนถูกจริง ส่วนกรณีที่โลกโซเชียลตั้งข้อสงสัยว่า ในรูปถ่ายพื้นของแผงลอตเตอรี่มีทั้งสีแดงและสีเขียวนั้น แผงของร้านที่วางลอตเตอรี่เป็นพื้นสีเขียวและสีแดง ส่วนกรณีที่นำป้ายหลากสีทั้งสีเหลือง สีม่วง สีแดงมาแปะติดในชุดรางวัลเป็นหลากสี เพื่อให้ลูกค้าชอบสีไหนก็เลือกซื้อสีนั้น ส่วนข้อสงสัยว่า ร้านของตนอาจจะเป็น พีท 2 จอมลวงโลกนั้น ไม่เป็นความจริงแต่อย่างใด เลขชุดดังกล่าวตนรับมาจากตลาดวังสะพุง จ.เลย,ลูกค้าที่ถูกรางวัล ผมรู้จักดี เพราะเขาเป็นลูกค้าประจำ เป็นคนลาวและเป็นเศรษฐีอยู่แล้ว ส่วนจะให้ผมไปตาม หรือให้ลูกค้าเปิดตัวนั้น เป็นสิทธิส่วนบุคคล ไม่สามารถไปก้าวก่าย ป่านนี้ลูกค้าคงไปขึ้นเงินเรียบร้อยแล้ว ยืนยันว่ามีคนถูกรางวัลที่ 1 รับเงิน 90 ล้านบาทแน่นอน และถูกรางวัลข้างเคียงอีก 3 ล้านบาท เฮียเปี๊ยกกล่าว,ด้าน พ.ต.อ.บุญส่ง จันทรีศรี รอง ผอ.กอง สลากกินแบ่งรัฐบาล กล่าวว่า ขณะนี้ยังไม่มีประชาชนมาขึ้นรางวัลที่ 1 จำนวน 15 ใบ รวมเป็นเงิน 90 ล้านบาท และยังไม่มีใครมาขึ้นรางวัลข้างเคียง ตามกระแสข่าวที่เกิดขึ้นจากผู้ขายสลากฯ ยังไม่รู้ผู้ถูกรางวัลคือใคร ต้องติดตามผู้ถูกรางวัลต้องมาขึ้นเงิน ส่วนกรณีเป็นชาวต่างชาติ ไม่มีปัญหาอะไร เพราะที่ผ่านมา มีชาวพม่าถูกรางวัลที่ 1 มาขึ้นเงินไปหลายรายแล้ว หากเป็นชาวลาวก็รับเงินรางวัลได้เช่นกัน
เฮียเปี๊ยก เจ้าของแผงลอตเตอรี่ยืนยัน เศรษฐีลาวมหาเฮงขับเบนซ์สปอร์ตมาซื้อลอตเตอรี่ชุด 15 ใบ ถูกรางวัลที่ 1 รับโชคก้อนโต 90 ล้านบาท และถูก รางวัลข้างเคียงอีก 30 ใบ
ถูกหวย,หวย90ล้าน,เศรษฐีลาว,ถูกรางวัลที่1,ข่าวหน้า1,ข่าวทั่วไป